Innocentius episcopus... dilectis filiis magistro et prioribus ordinis fratrum Predicatorum salutem. Cum superne lucis radiis illustrati, non ignoretis callidi astucias inimici, ac frustra idem hostis sue fraudis retia coram oculis jaciat pennatorum qui continua diligentia salutaribus profectibus subditorum intendunt, quibus confecte sanitatis medicamenta, velut instructi medici tempore necessitatis adhibent, requiratis; nos, de vestra sollicitudine ad utiliora saluti gregem creditum promovente, plenam in Domino fiduciam obtinentes, volumus quod illi fratres quibus per nostras concessimus litteras seu quibus duxerimus concedendum, ut confessiones generaliter audiant et sibi confitentibus salutatem penitentiam injungant, dummodo confitentium adeo non fuerint enormes excessus, quod ipsi, pro absolutionis obtinendo beneficio, sint merito ad sedem apostolicam destinendi, aliquam super fratres vestre gubernationi creditos ex concessione hujusmodi habeant potestatem. [Fol. 26 v°]. Datum Lugduni VII kalendas aprilis. – anno quarto.